**CONTRACT DE PRESTĂRI SERVICII DE MEDICINA MUNCII**nr ………………………………..

*Preambul*

În temeiul Legii 98/2016 privind atribuirea contractelor de achizitie publică, a contractelor de concesiune de lucrari publice si a contractelor de concesiune de servicii, aprobata cu modificari si completari, intre

**1. Partile**

**1.1 ACADEMIA DE STUDII ECONOMICE DIN BUCURESTI,** cu sediul in Bucuresti, Piata Romana nr. 6, sector 1, cod de identificare fiscala 4433775, respectiv cod de inregistrare fiscala in scopuri de TVA RO27904430, cont (IBAN) **RO12 TREZ 23F6 5060 1201 400X**, deschis la Trezoreria Statului – Sector 1, reprezentata prin RECTOR – prof. univ. dr. Nicolae Istudor, in calitate de **achizitor**, pe de o parte

**si**

***1.2* ....................................................**, cu sediul in ..................................., CUI ........................., respectiv .............................................**,** cont de trezorerie ............................................, deschis la ..........................., reprezentata prin .................................................................., in calitate de **prestator**

2. **Definitii**

2.1. - In prezentul contract urmatorii termeni vor fi interpretati astfel:

   a. contract - prezentul act oficial incheiat intre doua parti si toate anexele sale;

   b. achizitor si prestator - partile contractante, asa cum sunt acestea numite in prezentul contract;

   c. pretul contractului - pretul platibil prestatorului de catre achizitor, in baza contractului, pentru indeplinirea integrala si corespunzatoare a tuturor obligatiilor asumate prin contract;

   d. servicii - activitatile a caror prestare face obiectul contractului;

   e. forta majora - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea și, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;

   f. zi - zi calendaristica, cu exceptia cazului cand se prevede in mod expres ca e lucratoare; an - 365 de zile.

3. **Interpretare**

3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

 3.2. - Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.

**Clauze obligatorii**

4. **Obiectul principal al contractului**

4.1 Obiectul contractului il reprezinta *prestarea de servicii medicina muncii cod CPV 85147000-1*

**4.2** Prestatorul se obliga sa efectueze urmatoarele servicii de medicina muncii in favoarea Beneficiarului in conformitate cu **H.G. nr.355/2007, cu modificarile si completarile ulterioare si Legea nr.319/2006 si normele metodologice de aplicare a Legii, cu modificarile si completarile ulterioare.**, respectand caietul de sarcini si oferta tehnica si financiara:

a) controlul medical la angajare

b) controlul medical periodic;

c) examenul medical la reluarea muncii;

d) analiza de dosar si incheierea fiselor de aptitudine;

e) examen medical la solicitarea angajatorului, in vederea reverificarii aptitudinii in munca corespunzatoare postului ocupat.

4.3. In vederea stabilirii aptitudinilor in munca medicul specialist de medicina muncii poate solicita si alte investigatii si examene medicale de specialitate suplimentare. Pretul acestor investigatii si examene medicale de specialitate suplimentare va fi decontat suplimentar fata de valoarea contractului de catre achizitor

**4.4** Pe parcursul perioadei de valabilitate a prezentului contract, părțile sunt de acord că situaţia/numărului de angajati sau de functii identificate prin Anexa 1 la Caietul de sarcini poate suferi modificări, prețul unitar/investigatii medicale rămânând neschimbat.

**4.5** Numarul estimat de angajati pentru care se vor efectua investigatiile medicale pe întreaga perioadă de valabilitate a prezentului contract este de minim 1 si maxim 1500 de angajati.

**4.6** Numarul estimat de angajati pentru care se vor efectua investigatiile medicale, pe întreaga perioadă de derulare a prezentului contract poate varia, în sensul diminuării sau creşterii lui, în funcţie de o serie de factori precum: angajari, numiri in functii, schimbarea atributiilor, diminuarea efectivului de personal si fondurile ce vor fi alocate ACHIZITORULUI (bugetul alocat) şi orice alte prevederi ale unor acte normative emise în România de instituţiile abilitate, ce pot surveni în timpul valabilităţii prezentului.

5. **Pretul contractului**

**5.1** Valoarea maxima a contractului la data incheierii lui este de ...................... RON TVA 0% (operatiune scutita de TVA).

**5.2** Prețul efectiv plătit de autoritatea contractantă va fi determinat pe baza prețului unitar din oferta financiara pentru fiecare examen medical/tip de investigatie medicala, respectiv **....................... RON/persoana TVA 0%**, pentru serviciile efectiv și corect prestate de prestator, dovedite pe baza proceselor verbale de recepție si a centralizatorului prestatiilor efectuate (Anexa 4 a Caietului de sarcini).

**5.3** Preturile unitare sunt ferme si nu se ajusteaza pe perioada de derulare a contractului.

**5.4** Prețul total plătibil prestatorului este determinabil,pe baza pretului unitar si cantitatea serviciilor efectiv și corect prestate și recepționate lunar.

**5.4** Plata prestaţiei efective a serviciilor de medicina muncii se va efectua prin ordin de plată, în contul deschis de PRESTATOR la Trezorerie.

**5.5** Plata se va realiza periodic, dupa prestarea servicilor dovedite pe baza proceselor verbale de receptie si a centralizatorului prestatiilor efectuate. (anexa 4 a caietului de sarcini).

6. **Durata contractului**

6.1. Durata prezentului contract incepe de la data semnarii de catre partile contractante si se finalizeza la data executarii tuturor obligatiilor de catre parti.

6.2. Executia prezentului contract incepe la data intrarii in vigoare si se finalizeaza la data dede 31.12.2020.

7. **Documentele contractului**

7.1. Documentele contractului sunt:

Caietul de Sarcini – Anexa 1.

Oferta tehnica si financiara a prestatorului ....................................................;

Alte Anexe/Notificari/acte aditionale la prezentul contract, daca vor exista si se vor incheia cu acordul comun al partilor si cu respectarea legislatiei achizitiilor publice in vigoare.

**8. Standarde**

**8.1** Serviciile prestate in vederea indeplinirii obiectului prezentului contract, vor respecta standardele si prevederile legale aplicabile serviciilor de medicina muncii, conditiile de prestare prezentate de catre prestator in propunerea sa tehnica si in conformitate cu cerintele achizitorului, prezentate in caietul de sarcini;

9. **Obligatiile principale ale prestatorului**

9.1. Prestatorul se obliga sa presteze serviciile la standardele si performantele prezentate in oferta, anexa la contract.

**9.2.** Prestatorul va asigura realizarea servicii de medicina muncii r prevazute la art. 4 al prezentului contract.

**9.3.** Prestatorul are obligatia de a presta serviciile care fac obiectul prezentului contract cu profesionalismul si promptitudinea cuvenite angajamentului asumat si in conformitate cu cerintele caietului de sarcini, si cu obligatiile asumate prin prezentul contract.

**9.4.** In vederea indeplinirii obiectului contractului, prestatorul are obligatia de a indeplini cerintele caietului de sarcini, parte integranta a prezentului contract.

**9.5.** Prestatorul are obligatia de a pastra confidentialitatea informatiilor si a datelor colectate cu ocazia indeplinirii obiectului prezentului contract.

**9.6.** Prestarea serviciilor care fac obiectul prezentului contract se realizeaza de catre prestator cu forte proprii si personal calificat.

**9.7.** Prestatorul este pe deplin responsabil pentru serviciile prestate, pe toata perioada de derulare a contractului. Totodata, este raspunzator atat de siguranta tuturor operatiunilor si metodelor de prestare utilizate.

**9.8.** Prestatorul se obliga sa respecte, pe toata durata contractului, regulile obligatorii referitoare la conditiile de munca si protectie a muncii, in vigoare la nivel national.

**9.9.** Prestatorul se obliga sa intocmeasca un Raport asupra investigațiilor efectuate care se va completa după modelul prezentat în centralizatorul din Anexa 4 a caietul de sarcini și va cuprinde cel puțin informații privind:

- numărul persoanelor investigate/ locul de muncă/ postul de lucru / CNP/ investigațiile medicale efectuate;

- starea de sănătate a persoanelor investigate;

- activitatea prestată de medicul de medicina muncii;

- orice alte activități prestate conform legislației în vigoare.

9.10. Prestatorul se obliga sa despagubeasca achizitorul impotriva oricaror:

   i) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate etc.), echipamentele, materialele, instalatiile sau utilajele folosite pentru sau in legatura cu serviciile prestate;

   ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre achizitor;

**iii)** neconformităţi în legătură cu serviciile prestate, constatate de către structura competenta la nivel național /sectorial sau alte organe cu atribuții de verificare și control în domeniu.

**9.11.** (1) Prestatorul se obligă să respecte și să aplice prevederile GDPR[[1]](#footnote-1) în toate activitățile pe care le prestează în derularea prezentului contract și care presupun ori implică prelucrarea de date cu caracter personal ale următoarelor categoriii de persoanel vizate:

* + 1. fie sunt candidați care au promovat un concurs în vederea angajării pe un post din structurile organizatorice din cadrul ASE și, în vederea încheierii contractului individual de muncă, se supun verificărilor / investigațiilor efectuate prin serviciul medical de medicină a muncii, în vederea eliberării certificatului medical care constată faptul că cel în cauză este apt pentru prestarea acelei munci;
    2. fie sunt angajați ai ASE pentru care angajatorul are obligaţia să le asigure accesul la serviciul medical de medicină a muncii, în vederea efectuării controlului medical periodic al salariaţilor pe durata executării contractului individual de muncă, potrivit reglementărilor din contractele colective de muncă.
    3. fie sunt angajați ai ASE pentru care angajatorul a solicitat efectuarea de investigatii suplimentare in vederea verificarii corespunderii profesionale a acestora cu postul ocupat, potrivit reglementărilor legale.

(2) În sensul celor precizate la alin. (1), Achizitorul și Prestatorul convin să încheie un Acord de prelucrare a datelor cu caracter personal, distinct de prezentul contract, dar în legătură cu modul de executare a prezentului contract.

10. **Obligatiile principale ale achizitorului**

**10.1.** Achizitorul se obliga sa receptioneze serviciile prestate in termen de maxim 3 zile lucratoare de la efectuarea prestatiei, prin emiterea unui proces verbal de receptie a serviciilor.

**10.2.** Programarea examenelor medicale periodice va fi stabilită de comun acord între compartimentul de specialitate pe linie de Securitate și Sănătate în Muncă al beneficiarului și responsabilul de contract din partea prestatorului.

**10.3 (1)** Achizitorul are obligatia de a efectua plata catre prestator in termen de maximum 30 de zile de la data primirii facturii si receptia serviciilor conform Legii 72/2013 cu modificarile si completarile ulterioare.

**10.3. (2)** Factura se va emite, pentru serviciile care fac obiectul prezentului contract care au fost solicitate de achizitor și prestate de prestator, raportat la investigatiile corect si complet prestate in cursul unei luni calendaristice, urmare a solicitarilor exprese a beneficiarului.

**10.4 (1)** Plata se va realiza prin ordin de plata, in contul deschis la trezorerie al prestatorului.

**10.5.** Achizitorul se obliga sa plateasca pretul serviciilor integral si corect executate in urmatoarele conditii: 1) pe baza facturii prezentate de prestator la plata; 2) pe baza proceselor verbale de receptie partiala/finala, conform prevederile contractuale;

**10.6.** Achizitorul se obliga sa puna la dispozitia prestatorului orice facilitati si/sau informatii pe care acesta le-a cerut in propunerea tehnica si pe care le considera necesare indeplinirii contractului, in masura in care achizitorul le detine.

**10.7**. Achizitorul, prin persoanele desemnate, are obligatia de a verifica conformitatea serviciilor mentionate prestate cu specificatiile din caietul de sarcini.

**10.8**. Achizitorul este pe deplin responsabil de exactitatea documentelor si a oricaror alte informatii furnizate prestatorului precum si pentru dispozitiile sale.

11. **Sanctiuni pentru neindeplinirea culpabila a obligatiilor**

**11.1** In cazul in care, din culpa sa, prestatorul nu reuseste sa isi indeplineasca obligatiile asumate, atunci achizitorul are dreptul de a deduce din valoarea contractului dobanda legala penalizatoare prevazuta la art. 3 alin. (2^1) din Ordonanta Guvernului nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar-fiscale in domeniul bancar, aprobata prin Legea nr. 43/2012, cu completarile ulterioare. Dobanda legala penalizatoare se aplica pentru fiecare zi de intarziere, pana la indeplinirea efectiva a obligatiilor.

**11.2**. In cazul in care, din culpa sa, achizitorul nu isi onoreaza facturile in termenul stabilit, prestatorul are dreptul de a solicita plata dobanzii legale penalizatoare aplicate la valoarea platii neefectuate, in conformitate cu art. 4 din Legea nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante. Dobanda legala penalizatoare se aplica pentru fiecare zi de intarziere, pana la indeplinirea efectiva a obligatiilor.

**11.3.** Nerespectarea obligatiilor asumate prin prezentul contract de catre una dintre parti, in mod culpabil, da dreptul partii lezate de a considera contractul de servicii reziliat de drept, prin simpla notificare transmisa părții culpabile cu minimum 5 zile lucratoare anterior momentului in care partea lezată doreste ca aceasta sa produca efecte, fara indeplinirea vreuneia alte formalitati si de a pretinde plata de daune-interese.

**11.4.** Achizitorul isi rezerva dreptul de a denunta unilateral contractul, printr-o notificare scrisa adresata prestatorului, fara nicio compensatie, daca acesta din urma da faliment, cu conditia ca aceasta denuntare sa nu prejudicieze sau sa efecteze dreptul la actiune sau despagubire pentru prestator. In acest caz prestatorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului;

**11.5** Incetarea contractului din orice motiv nu afecteaza drepturile si obligatiile deja scadente.

**Clauze specifice**

12. **Alte responsabilitati ale prestatorului**

12.1. **(1)** Prestatorul are obligatia de a executa serviciile prevazute in contract si alte acte legale ce decurg din acesta, cu profesionalismul si promptitudinea cuvenite angajamentului asumat si in conformitate cu propunerea sa tehnica.

12.1. (2) Prestatorul se obliga sa supravegheze prestarea serviciilor, sa asigure resursele umane, echipamentele si orice alte asemenea, fie de natura provizorie, fie definitiva, cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.

12.2. Prestatorul este pe deplin responsabil pentru executia serviciilor in conformitate cu prezentul contract si cu si alte acte legale ce decurg din acesta. Totodata, este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului.

**12.3** În cazul in care reprezentanți ai achizitorului constată aspecte defectuase ale îndeplinirii contractului de către prestator acesta va transmite o notificare, iar prestatorul se obliga a le remedia fara costuri suplimentare in maxim 3 zile lucratoare de la constatarea respectivelor aspecte. În cazul nerespectării termenului de remediere, achizitorul își rezervă dreptul de a solicita rezilierea contractului.

**12.4**  Reluarea contractului se va realiza in baza unei decizii a achizitorului dupa remedierile mentionate la art.12.3.

13. **Alte responsabilitati ale achizitorului**

13.1. Achizitorul se obliga sa puna la dispozitia prestatorului orice facilitati si/sau informatii pe care acesta le-a cerut in propunerea tehnica si pe care le considera necesare indeplinirii contractului.

**14. Receptie si verificari**

14.1. Achizitorul are dreptul de a verifica modul de prestare a serviciilor in timpul prestarii acestora, pentru a stabili conformitatea lor cu prevederile din propunerea tehnica si din caietul de sarcini.

14.2. Verificarile vor fi efectuate in conformitate cu prevederile din prezentul contract. Achizitorul are obligatia de a notifica, in scris, prestatorului, identitatea reprezentantilor sai imputerniciti pentru acest scop.

15. **Ajustarea pretului contractului**

15.1. Pentru serviciile prestate, platile datorate de achizitor prestatorului sunt tarifele declarate in propunerea financiara, anexa la contract si acestea nu se modifica pe parcursul derulării contractului.

**15.2.** Pe durata contractului, valoarea maxima de la articolul 5.1 nu se schimba. Exceptie fac situatiile descrise la art. 4.3 al prezentului contract, cu incadrare in situatiile prevazute la art.221 din Legea 98/2016, modificata si completata ulterior.

16. **Amendamente**

16.1 Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, conform Legii nr. 98/2016, modificata si completata ulterior, Sectiunea a 2 – a “Modificarea contractului de achizitie publica/acordului-cadru”;

16.2 Modificarile aduse clauzelor prezentului contract vor fi valabile numai daca se vor stipula in scris de catre partile contractante.

16.3 Orice modificare a contractului care nu respecta prevederile prezentului contract si ale legislatiei in vigoare va fi considerata nula de drept.

17. **Cesiunea**

**17.1** In prezentul contract de achizitie publica, nu este permisa cesiunea creantelor, cu exceptia cesiunii in favoarea subcontractantilor legata de partea/partile indeplinite de catre acestia, cu respectarea prevederilor art 218 din Legea 98/2016,modificata si completata ulterior, raportat la prevederile art 150 din HG 395/2016, modificata si completata ulterior.

18. **Forta majora**

18.1. Forta majora este constatata de o autoritate competenta.

18.2. Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

18.3. Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

18.4. Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

18.5. Daca forta majora actioneaza sau se estimeaza ca va actiona o perioada mai mare de 2 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna dintre parti sa poata pretinda celeilalte daune-interese.

19. **Solutionarea litigiilor**

19.1. Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

19.2. Daca, dupa 15 zile de la inceperea acestor tratative, achizitorul si prestatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti compentente de la sediul Achizitorului.

20. Incetarea contractului

20.1. Prezentul contract inceteaza in urmatoarele cazuri:

a) partile convin de comun acord incetarea contractului;

b) expirarea duratei pentru care a fost incheiat;

c) prin reziliere, in conditiile clauzelor din prezentul contract;

d) in cazul dizolvarii, lichidarii, falimentului, retragerii autorizatiei de functionare a unui din contractanti;

e) prin denuntare unilaterala in conditiile prevazute la art. 222 alin. (2) si art. 223 alin. (1) din Legea 98/2016 privind achizitiile publice si ale art. 11.3 din prezentul contract subsecvent;

f) prin imposibilitatea de executare, in conditiile art. 19.

21. **Limba care guverneaza contractul**

21.1. Limba care guverneaza contractul este limba română.

22. **Comunicari**

22.1. Orice comunicare dintre parti, referitoare la indeplinirea prezentului contract, trebuie sa fie transmisa in scris.

22.2 Orice document scris trebuie inregistrat atat in momentul transmiterii, cat si in momentul primirii.

22.3. Comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii.

23. **Legea aplicabila contractului**

23.1. Contractul va fi interpretat conform legilor din Romania.

**23.2**  Prezentul contract se completeaza de drept cu orice clauze imperative impuse de Legea nr. 98/2016 si legislatia complementara, acestea devenind obligatorii pentru parti.

Partile au inteles sa incheie astazi, ……………………….., prezentul contract in 2(doua) exemplare, cate unul pentru fiecare parte.

**ACHIZITOR, PRESTATOR,**

**ACADEMIA DE STUDII ECONOMICE DIN BUCUREȘTI**

**RECTOR,**

**DIRECTOR GENERAL ADMINISTRATIV,**

**VIZA CFP**

**DIRECTOR ECONOMIC,**

**DIRECȚIA JURIDICĂ ȘI CONTENCIOS ADMINISTRATIV,**

**DIRECȚIA ACHIZIȚII PUBLICE,**

**DIRECTOR ACHIZITII PUBLICE**

**SEF SERVICIU ACHIZITII PUBLICE**

**RESPONSABIL MONITORIZARE CONTRACT,**

**RESPONSABIL DERULARE CONTRACT**,

**Biroul SU/SSM**

**RESPONSABIL ACHIZIȚIE PUBLICĂ,**

1. - Regulamentul nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal   
    și privind libera circulație a acestor date și de abrogare a Directivei 95/46/CE (Regulamentul general privind protecția datelor) emis de  
    Parlamentul European și Consiliul Uniunii Europene. [↑](#footnote-ref-1)